फडणवीस ने हाल में कहा था कि शिवसेना ने पालघर लोकसभा उपचुनाव में दिवंगत सांसद चिंतामन वनगा के पुत्र को चुनाव मैदान में उतारकर भाजपा को धोखा दिया है। शिवसेना ने कहा कि भाजपा ने पालघर उपचुनाव के लिए कांग्रेस के पूर्व नेता राजेन्द्र गावित को उम्मीदवार बनाने का कृत्य किया और भाजपा सेना के खिलाफ बोल रही है। उन्होंने कहा,‘‘ योगी आदित्यनाथ या देवेन्द्र फडणवीस को पीठ में खंजर भोंकने की भाषा नहीं जंचती है।’’ शिवसेना ने कहा कि भाजपा उन लोगों को अवसर दे रही है जिन्होंने बाला साहेब (ठाकरे) की पीठ में खंजर भोंका था, जब वह जीवित थे। सेना ने कहा कि उसने सभी चुनाव अकेले लडऩे का निर्णय लिया है।